 Ofisa Habari wa Friends Rangers Asha Kigundula alisema jana kuwa mchezo huo ni wa mzunguko wa pili na kwamba kikosi chake kipo fiti. Alisema kikosi chao chini ya kocha wao Ally Yusuph ‘Tigana’ kina matumaini ya kufanya vizuri katika mchezo huo.Kigundula alisema licha ya kutambua ugumu wa mchezo huo, lakini wana matumaini ya kuibuka na ushindi.“Mchezo wa kesho (leo) ni lazima tushinde tusiposhinda tutakuwa tumejiweka pabaya zaidi katika kupanda Ligi Kuu msimu ujao,”alisema Kigundula.Rangers inashika nafasi ya nne kwenye msimamo wa ligi daraja la kwanza baada ya kupoteza mechi yake dhidi ya Lipuli, kwa kufungwa bao 1-0, kwenye Uwanja wa Samora Iringa.